钦定古今图书集成/理学汇编/文学典/第145卷 > 徐师曾文体明辩 > 《书寿王批答魏丞相奉使札子》朱子
## 钦定古今图书集成/理学汇编/文学典/第145卷 > 徐师曾文体明辩 > 《书寿王批答魏丞相奉使札子》朱子

臣熹以隆兴初元，召对垂拱，妄论讲和非策，适契上
指，其后乃闻诸公率定盟约，窃意一时君臣之计，必
有甚不得已者。今得仰窥寿皇圣帝诏报丞相寿春
公出疆请事，于是信其不诬。而寿春公志节之伟，谋
虑之精，于此亦可见矣。公子熊梦视臣此轴，适当奉
讳之后，捧玩摧裂，涕血交颐，敢拜手顿首而书其下
方：